72,31% þeirra sem taka afstöðu vilja einhliða upptöku - mun færri vilja ganga í ESB

Þessi könnun er merkileg þegar svör við aðal spurningunni er skoðuð:

Meirihluti hefur gert upp hug sinn og eru 56,4% fylgjandi einhliða upptöku annars gjaldmiðils. Eingöngu 21,6% eru andvíg því að tekin sé upp önnur mynt einhliða. Þá eru 22% hvorki andvíg né fylgjandi.

Ef horft er til þeirra sem taka beina afstöðu er niðurstaðan sú að rúm 72% vilja einhliða upptöku annars gjaldmiðils. Þá er rétt að bera þetta saman við aðra könnun Gallup sem unnin var fyrir Samtök Iðnaðarins skömmu fyrir áramót. Þar kemur fram að 42,9% vilja ganga í ESB eða minna en helmingur þjóðarinnar.

Með öðrum orðum:

Um þriðjungi fleiri vilja taka upp annan gjaldmiðil einhliða en vilja ganga í ESB.

Þetta er staðan þrátt fyrir mjög stífan málflutning fjölmiðla og stjórnmálaflokka um annað.

Fyrri ummæli:
Þetta er athyglisvert. Það sem vantaði í þessa könnun var sú staðreynd að ekki er hægt að taka upp evru á næstu sex mánuðum miðað við nýjustu fréttir. Það verður að bæta í dollaraumræðuna og upplýsa fólk hvað felst í því að taka upp dollar. Ef það verður gert fáum við trúlega aðra niðurstöðu næst. Þ.e.a.s. þegar fólki verður ljóst að hægt er að taka upp dollar á örskömmum tíma en tekur mörg ár að taka upp evruna hjá Þvergirðingsbandalaginu.

Fréttin stennst ekki. Sjá hér.

||

Þetta hlýtur að vera ritvilla. Það hlýtur að hafa átt að standa 6-10 ár. Það er sá tími sem

a) það mun taka að ganga í Evrópusambandið

b) fara í gegnum ERM ferli

c) og að bíða eftir að röðin komi að Íslandi

Nema að þeir sem gerðu skoðanankönnunina séu einungis að leika sér.

En á sama tíma þá kemur þekktur danskur hagræðingur með eftirfarandi niðurstöu í nýrri skýrslu

Dönsk peningamálastefna hin síðustu 10 ár í ljósi efnahagsmála Evrópusambandsins og EMU

Mikilvægustu niðurstöður skýrslunnar eru þær að séu efnahagsmál myntbandalags Evrópusambandsins skoðuð í ljósi síðustu 10 ára þá hafa þau lönd sambandsins sem hafa tekið í notkun sameiginlega mynt Evrópusambandsins, notið minni hagvaxtar og efnahagslegra framfara en þau lönd sem hafa haldið sinni eigin mynt. Hér er átt við Stóra Bretland, Svíþjóð og Danmörku. Þar að auki bendir skýrslan á að þróun efnahagsmála evrulanda hafi verið mjög misjöfn og það bendir til innri spennu á milli svæða og landa innan myntbandalagsins.

Skýrslan bendir sérstaklega á þann möguleika að Danmörk taki upp sömu peningastefnu og Svíþjóð og Stóra Bretland þ.e.a.s. að Danmörk rjúfi bindingu dönsku krónunnar við evru og láti mynt sína fljóta frjálsa á gjaldeyrismörkuðum

Lesa meira hér: Dönsk peningamálastefna hin síðustu 10 ár í ljósi efnahagsmála Evrópusambandsins og EMU

Kveðjur

||

Þessi niðurstaða kemur mér ekki á óvart. Eftir því sem fólk hugsar málið betur, þeim mun skýrara verður fyrir fólki mikilvægi þess, að vanþróað hagkerfi eins og Ísland hafi fastan gjaldmiðil.

Flotkróna er ávísun á efnahagslegt hrun !

Tvær leiðir eru til að taka upp fast gengi. Annars vegar

full Dollaravæðing

, eða útgáfa nýs innlends gjaldmiðils, sem nýtur baktryggingar í US Dollar. Þessu fyrirkomulagi er stjórnað af

Myntráði Íslands

. Seðlabankann er hægt að leggja niður, en ýmis verkefni hans færð til annara stofnana.

Ég vil vekja athygli á

umfjöllun Morgunblaðsins í dag

um peningamálin. Þar er nær engin umfjöllun um Myntráð og það litla sem þar segir, er rangt. Hvað veldur svona aumkunarverðri umfjöllun ? Ég bíð skýringa frá Morgunblaðinu.

Frekari umfjöllun: http://altice.blog.is/blog/altice/entry/750298/ (skoðið einnig aðrar síðustu bloggfærslur mínar)

||

Ánægjulegt að sjá að ESB aðild er komið í minnihluta stuðning að nýju.

||

Það er ekki nóg að VILJA. Dæmið þarf að geta gengið upp, en gerir það tæplega. Að fara út í slíkar æfingar í miðri kreppu væri pólitískt glapræði. Er ekki nóg að bankakerfið hrundi? Þarf að bjóða heim hættunni á öðrum skelli?

Ég VIL meira sólskin, minni rigningu, aukin hlýindi ...

||

það er ákaflega leiðandi spurt - niðurstaða því eftir því

Einhliða upptaka erlends gjaldmiðils ef td ger í dag þíðir að frysting skulda miðaðist við td skráningu Evru í dag, við þurfum fyrst að ná styrkingu krónu áður en lengra er haldið -

||

Jón Snæbjörnsson er á villigötum varðandi gjaldmiðilinn, eins og margir eru eðlilega.

Til að taka í notkun

sterkan innlendan gjaldmiðil undir Myntráði,

þarf ekki að styrkja gömlu Krónuna. Raunar má Krónan vera í gangi ásamt Seðlabankanum, þótt komið verði á fót Myntráði.

Gengi innlenda gjaldmiðilsins, til dæmis Íslendsks Dollar (ISD) þarf einungis að festa gagnvart US Dollar (USD). Gamla Krónan getur verið fljótandi áfram, ef ekki má leggja niður Seðlabankann.

Skuldir Ríkissjóðs hafa ekkert með Myntráð að gera. Það borgar ekki skuldir fyrir neinn, hvorki óreiðumenn né aðra. Verkefni þess er einungis að halda gjaldmiðlinum föstum og stöðugum gagnvart stoð-myntinni (anchor currency). Það viðfangsefni getur Myntráðið leyst af hendi 100%.

Ummæli:
Sjálfskipaðir og tilkvaddir fótgönguliðar LÍÚ og gjafakvóta-aðalsins fara nú hamförum í bull og hræðsluáróðri sínum um ESB. Það dugir þeim að óttast að til sé fjarlægur möguleiki að hruggað verði við gjafakvótanum þeirra til að gera allt vitlaust með hræðslu og skrökáróðri - og þá hrökkva margir til baka þar sem fólk veit ekki nóg til að sjá í gegnum tröllaskapinn.

Ég skora þó á alla að hugleiða það að nær allar sjálfstæðar og fullvalda lýðræðisþjóðir Evrópu eru í ESB en nær allar þjóðir sem voru með okkur í EFTA hafa yfirgefið EFTA þar sem við sitjum nær ein eftir.

Einnig að ESB kæmist aldrei upp með að sölsa undir sig auðlindir þjóða og hefur aldrei reynt það.

Allt sem ESB skiptir sér að í náttúru Evrópu er aðeins til að varðveita hana svo hún gefa komandi kynslóðum áfram það sem hún hefur gefið okkur - og það á líka við um fiskveiðarnar. Engin þjóð ESB hefur misst sína veiðihlutdeild í hinum mismunandi rannsóknahólfum ICES og tilgangur fiskveiðistefnunnar er aðeins og eingöngu að varðveita fiskistofna (sem ekki virða lögsögumörk) á sameiginlegum veiðisvæðum. Allir krókar og lykkjur á þeirri útfærslu eru til að skapa sem mesta sátt um verndina svo hægt sé að vinna áfram að henni og gera hana mögulega. Það var fyrst 1906 sem menn sáu að setja þryfti sameiginlegar veiðireglur á Norðursjó. - &#132;Vernd&#147;- er hinsvegar hugtak sem LÍÚ á Íslandi hefur óbærilegt ofnæmi fyrir - það má þó ekki verða böl þessarar þjóðar að LÍÚ þolir ekki hugtakið &#132;vernd&#147; og hindra þjóðina um að ganga til liðs við aðrar sjálfstæðar og fullvalda lýðræðisþjóðir Evrópu, í hinu efnahagslega varnarbandalagi sem ESB er. - VIð verðum að gera það núna.

Verkefni: Tilfinning
Merking: Reiði